ค่ะ มีประจำเดือนเมื่อวันที่5-12/มิ.ย/หลังประจำเดือนหมด แล้วมีอะไรกับแฟนแบบไม่ได้ป้องกันเลยค่ะ จะท้องไหมค่ะ (อยากท้องค่ะ) แต่วันที่2/ก.ค./มีเลือดออกแบบติดกางเกงในมา3วันแล้วค่ะ ไม่เหมือนประจำเดือน ทั้งวันออกนิดเดียวแบบนี้จะท้องไหมค่ะ (ซื้อที่ตรวจมาตรวจก็ขีดเดียวค่ะ)
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัยเลยนั้น มีโอกาสตั้งครรภ์ได้ค่ะ แม้จะเป็นช่วงหลังประจำเดือนหมดใหม่ๆก็ตาม แต่โอกาสก็อาจจะน้อยเพราะไม่ใช่ช่วงที่น่าจะมีไข่ตกพอดีเลือดที่ออกกระปริดกระปรอยดังกล่าวมานั้น หากออกมาแค่ 3 วันหยุดไป ไม่ออกมาอีก อาจจะเป็นเลือดประจำเดือนได้ หรือถ้าสังเกตลักษณะแล้วดูไม่เหมือนประจำเดือนจริงๆ อาจจะมีสาเหตุอื่นๆที่ทำให้เลือดออกผิดปกติเช่นการติดเชื้อหรือมีเนื้องอกของอวัยวะสืบพันธุ์เพศหญิง หรือเป็นภาวะแทรกซ้อนของการตั้งครรภ์เช่นท้องนอกมดลูกหรือแท้งได้เช่นกันหากเลือดยังออกต่อเนื่อง ควรไปพบแพทย์เพื่อตรวจหาสาเหตุที่แน่ชัด และยืนยันการตั้งครรภ์ให้อีกครั้ง ชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิค่ะ ในระหว่างนี้งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง